Deuet eo an amzer da well avat, kalann miz C'hwevrer a zo brudet aveit bout klouaroc'h. Gwelet a vez tud e lakaat kroezigoù savet get broenn glaz àr o zier, arouez Berc'hed eo,  Bríd  a vez lâret anezhi en iwerzhoneg. Honnezh a zo liammet get struj an natur hag ar  loened. Ar gouel-se a zo bet kristienaet dezhañ bout koshoc'h, ha  Bríd a hellhe bout an doueez Brigantia ( kar pe hañval doc'h Anna) . Ne veze ket lidet da galann ar miz evel e kreder, d'an nizhour ne lâran ket.